CELEX: 62012TN0106
Language: sk
Date: 2012-02-29 00:00:00
Title: Vec T-106/12: Žaloba podaná 29. februára 2012 — Cytochroma Development/ÚHVT — Teva Pharmaceutical Industries (ALPHAREN)

12.5.2012   
            
            
               SK
            
            
               Úradný vestník Európskej únie
            
            
               C 138/18
            
         Žaloba podaná 29. februára 2012 — Cytochroma Development/ÚHVT — Teva Pharmaceutical Industries (ALPHAREN)
   (Vec T-106/12)
   2012/C 138/34
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Cytochroma Development, Inc. (St. Michael, Barbados) (v zastúpení: S. Malynicz, barrister a A. Smith, solicitor)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Teva Pharmaceutical Industries Ltd (Jeruzalem, Izrael)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 2. decembra 2011 vo veci R 1235/2011-1 a
            
         
               —
            
            
               zaviazal ÚHVT a ďalšieho účastníka konania pred odvolacím senátom, aby znášali svoje vlastné trovy konania a nahradili trovy konania žalobkyne.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: slovná ochranná známka „ALPHAREN“ pre tovary triedy 5 — prihláška ochrannej známky Spoločenstva č. 4320297.
   
      Majiteľ ochrannej známky alebo označenia namietaných v námietkovom konaní: ďalší účastník konania pred odvolacím senátom.
   
      Namietaná ochranná známka alebo označenie: maďarský zápis ochrannej známky č. 134972 týkajúci sa slovnej ochrannej známky „ALPHA D3“ pre tovary triedy 5; litovský zápis ochrannej známky č. 20613 týkajúci sa slovnej ochrannej známky „ALPHA D3“ pre tovary triedy 5; lotyšský zápis ochrannej známky č. M30407 týkajúci sa slovnej ochrannej známky „ALPHA D3“ pre tovary triedy 5.
   
      Rozhodnutie námietkového oddelenia: vyhovenie námietkam.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 1 písm. d) bodu 2 nariadenia Komisie č. 216/96, keďže člen senátu, ktorý prijal pôvodné rozhodnutie, bol tiež členom senátu, ktorý prijal nové rozhodnutie, po vrátení veci na nové konanie; porušenie článku 65 ods. 6 nariadenia Rady č. 207/2009 a článku 1 písm. d) bodu 1 nariadenia Komisie č. 216/96 v súvislosti s opatreniami prijatými na splnenie rozsudku Všeobecného súdu; porušenie článku 76 ods. 1 nariadenia Rady č. 207/2009 v súvislosti so skúmaním skutočností ex offo v súvisiacej veci; porušenie zásady právnej istoty, ako aj článku 17 Charty základných práv EÚ.